b'\n_START_ARTICLE_\nEletanssi\n_START_PARAGRAPH_\nEletanssi on ihmisen eleisiin ja liikkeisiin perustuva sanaton tanssin\xc3\xa4ytelm\xc3\xa4. T\xc3\xa4m\xc3\xa4 vanha tanssin muoto on s\xc3\xa4ilynyt nykyaikaan Balin saarella, Intiassa ja Japanissa. Esityst\xc3\xa4 s\xc3\xa4estet\xc3\xa4\xc3\xa4n vanhoilla kansansoittimilla soitetulla pentatonisella musiikilla. Tanssijoiden koulutus alkaa lapsena, jotta he saavuttavat erinomaisen notkeuden ja esitt\xc3\xa4mistaidon, sill\xc3\xa4 heid\xc3\xa4n jokaisella elell\xc3\xa4\xc3\xa4n ja liikkeell\xc3\xa4\xc3\xa4n on jokin merkitys. Eletanssilla voidaan kuvailla jumalaistarustoa, se voi liitty\xc3\xa4 maagisiin menoihin tai se voi kuulua jonkin juhlan ohjelmaan.'